તેમ છતાં લોકોનો વિરોધ પ્રદર્શન પણ ચાલુ છે. અમદાવાદમાં આ બંધના પગલે NSUIના વિદ્યાર્થીઓએ કોલેજો બંધ કરાવી છે. તો વડોદરામાં દલિત વિરોધ પ્રદર્શનના પગલે કોઠી ચાર રસ્તા પર ચક્કાજામ કરવામાં આવી રહ્યો છે. બનાસકાંઠામાં બજાર બંધ કરાવવા મામલે વિરોધના પગલે પોલીસે 5 જેટલા દલિત કાર્યકર્તાઓની અટક કરી છે. અને ધાનેરા હાઇવે પણ બંધ કરવામાં આવતા ટ્રાફિકની સમસ્યા સર્જાઇ છે. બીજી તરફ જામનગરમાં ખંભાળિયા પાસે દલિત સંગઠનોએ ચક્કાજામ કરતા ટ્રાફિકની સમસ્યા સર્જાઇ છે. સુરેન્દ્રનગરમાં સાવચેતી પગલે તમામ એસટી રૂટ બંધ રાખવામાં આવ્યા છે.